عبد الله لحسايني

عبد الله لحسايني كاتب و باحت مغريبي من مدينة بركان. نشر مجموعة د روايات و لمجموعات لقصصية و الشعرية و داير بحوت و دراسات ف ميدان التاريخ لاجتماعي لمحلي خصوصن فتاريخ ديال بني يزناسن. لحسايني كيراس منظمة اكاديمية التراث اللي تحاول تحمي و تحقق و تسجل التراث المادي و اللامادي ف لمغريب. زيادة و قراية واعمال. تزاد عبد الله لحسايني فـ مدينة بركان فالشمال الشرقي ديال لمغريب فـ 1980 و فيها قرا حتى خدا الباكالوريا الزراعية. قرا التنمية الاجتماعية ف الجامعة ديال وجدة و خدا ليصانص لميهني ديالها. و قرا قانون العلاقات الدولية بلوغة لفرانسوية وخذا ليصانص ديالها. و درس ماسطر قانون المنازعات القانونية مولات الصبغة الاقتصادية. و تخصص ف اللخر كباحث ف التراث المحلي المغريبي. كيتراس عبدالله لحسايني منظمة مختصة فحماية التراث سميتها "منظمة اكاديمية التراث" من عام 2017. و صدر مقالات بحثية و دراسات ف المجال ديال التراث المحلي. مثالا دار تحقيق للمخطوطات ديال الفقيه الماليكي لي عاش ف خمسطاش سيدي محند ابركان و غير النظرة ديال الناس على هاد الولي لي خذات مدينة بركان سميتها منو. عبد الله لحسايني هو اللي حاول يبرهن بلي هاد "الولي" هو فالحقيقة عالم ديال اللوغة (لغوي) و عطا لاديلة بالمخطوطات ديال هاد شخصية منها اللي معروفة ومنها اللي ممعروفاش ولا لي نسبوها لباحثين لشخصيات خرين. خصوصن لمخطوطات اللي فلمكتبة الاثرية ديال لسكوريال ف صبنيول. و ݣال عبد الله لحسايني فلكتاب ديالو "سيدي محند ابركان-السيرة الغامضة" على هاد الولي بلي راه "شاريح لغوي" كيشرح و كينقد اللغة ديال الكتوبا ماشي والي صوفي ولا فقيه وصافي. لحسايني جمع لحيكايات الشعبية لمحلية حققها و نسق بين رواياتها بحال حكاية "سالف لونجا" و حكاية "واو اللوت" و حكاية "دادا بوخزينة" ونشرها باللوغة لعربية و لامازيغية اليزناسنية. و صدر كتاب كيلخص اهم مراحل تاريخ بني يزناسن ولا تاريخ السكان ديال السنسلة ديال جبال بني يزناسن من الفترة اللي كيسميوها العولاما ديال لاركيولوجيا الفترة الايبوموريزية. وهدر فيها على انسان تافوغالت وخصوصيات الحضارة ديالو مساند على لخولاصة ديال لكتيشافات ديال لاركيولوجيين خصوصاً عبد الجليل بوزوݣار و زاد تفسيرات ميتافيزيقية ديالو على الظواهر السكطولوجية يعني العقائد ديال ما بعد الموت عند انسان تافوغالت قبل 15 خمسطاش رالف عام ووصل للتاريخ الاستعماري لبني يزناسن وفضل فالدور السياسي لي كانت تلعبو هاذ لقبيلة قبل ومور لستيعمار. ولحسايني لي عطا سمية للمقاومة ديال بني يزناسن قبل لستيعمار خصوصن ف 1895 وسماها المقاومة لستيباقية لحقاش هاذ لقبيلة كانت تاطاكي فرانسا داخل لرض ديال لجزاير. وراه يوجد ينشر دراسة تاريخية مقارينة يغير فيها اللي سماه التزوير التاريخي فسميت "بن مشعل" وبرهن انو "بن مشعل" هي قرية اثرية فبني يزناسن فلقرن سطاش وسبعطاش 16/17 مشي شخص كيما يقولو المؤرخين خصوصاً لموؤريخ عبد الهادي التازي. وهاذ لستينتاج يقدر يغير معطيات مهمة فتاريخ لمغريب خصوصن فلفترة ديال القرن سبعطاش لحقاش فيها بدات الدولة لعلوية ويقدر يحيي المنطقة لي فيها هاذ لقرية الاثرية من جديد بعني لمنطقة ديال بني يزناسن. شارك الباحث عبد الله لحسايني ف ندوات ديال حوار الاديان و عطا رؤيتو ف مفهوم التعايش بين الاديان و ف مفهوم التسامح ف وثيقة ليونسكو في عدة د لمناسبات من بينها ف ندوة ف معهد الحكامة و القتيصاد ف الرباط وبكنيسة وجدة المغربية بمناسبة الاسبوع العالمي للحوار بين الاديان. (شوف جيهت اتصاور) لمؤلافات ديالو. خرج الكاتب عبد الله لحسايني بزاف لكتوب ديال الاداب والبحوث من بينها - مجموعة شعرية بعنوان : "في خاطري ترقدين" 2010: - مجموعة شعرية "ترانيم الجبل" سنة 2012 - مجموعة شعرية "جروح السنين " سنة 2011 -لكتاب ديال ياث يزناسن 1، الثرات التاريخ والاصول فـ2013، لي هو دراسة تاريخية اجتماعية على قبيلت بني يزناسن، -لكتاب ديال ياث يزناسن 2، ابركان تحت الاستيطان 2016 لي هو دراسة تاريخية اجتماعية على مرحلة احتلال مدينت بركان وقبيلت بني يزناسن- -لكتاب ديال بنو يزناسن القصة الكاملة سنة 2019. وطبعة 2020 دراسة تاريخية اجتماعية تشمل من تاريخ ديال انسان تافوغالت حتى لقبل الاستعمار ديال لمغريب وفيها مجموعة من التراث المادي واللامادي ديال لمنطقة. - مخطوطات سيدي محمد ابركان. سنة 2015، وطبعة ثانية سنة 2018. دار تحقيق للمخطوط "المشرع المهنا في شرح رجال الموطا" ديال الولي الفقيه والشارح اللغوي سيدي محمد ابركان لي موجود فمدينت بركان. - رواية بطاليوس عاد الى مقدونيا سنة 2014- - رواية "انجيل الامازيغ العهد الاخير" سنة 2020 وهي رواية فكرية تهدر على اهمية ديال الجانب الانساني فالافكار الدينية، وتناقش اللاهوت المسيحي ولعبري بطريقة فنية ادبية. - رواية تاريخية: "سيدي محند ابركان السيرة الغامضة" سنة 2022 وهيا رواية وتحقيق تاريخي فلالغاز ديال حياة الولي والفقيه والشارح اللغوي محمد بن الحسن ابركان لي مات فلقرن 15 بمنطقة بركان الحالية فاللخر ديال الدولة المرينية هاذ المؤلف، اللي صدراتو مطبعة “اقرا” بالناظور، ضمن جنس ديال الرواية التاريخية اللي تجمع بين المقومات الادبية والفنية ديال لكتابة وما بين التوثيق والتحليل التاريخي. ف ادب الطفل كتب: - قصة سميتها اريذال والدببة الناعسة، قصص ديال الاطفال - قصة سميتها النمس والارنب، قصص ديال الاطفال - حكاية سميتها سالف لونجا، وهيا حكاية تراثية للطفل.